wickkiey/tamil-wikipedia-markdown huggingface dataset:
# சந்தியா, நடிகை


**சந்தியா** (1924 - 1971) என்பவர் ஒரு தென்னிந்தியத் திரைப்பட நடிகையாவார். இவரது இயற்பெயர் *வேதவல்லி* என்பதாகும். திரைப்படங்களில் நடிப்பதற்காக சந்தியா என்ற பெயரை சூட்டிக்கொண்டார். இவர் பெரும்பாலும் துணை வேடங்களில் நாயகியின் சகோதரியாகவோ, தாயாகவோ நடித்தார். இவரது தங்கை வித்யாவதியும் ஒரு நடிகையாவார். சந்தியா தமிழ்நாட்டின் முதலமைச்சராக இருந்த ஜெ. ஜெயலலிதாவின் தாயாராவார்.  

## வாழ்கைக் குறிப்பு
இவர் பிரித்தானிய இந்தியாவின், சென்னை மாகாணம், திருவரங்கத்தில் ஐயங்கார் குடும்பத்தில் பிறந்தார். பின்னர் அன்றைய மைசூர் அரண்மனை காரியதர்சியும் அரண்மனை ராஜாங்க குடும்பத்து வழக்கறிஞர் ஜெயராமன் என்பவருக்கு இரண்டாவது மணைவியாக 1935 இல் தன் 11வது வயதில் வாழ்க்கைப்பட்டார். இத்தம்பதியருக்கு ஜெயகுமார் மற்றும் ஜெயலலிதா என்ற இரண்டு பிள்ளைகள் பிறந்தனர். இவரது 26 வயதில் கணவரை இழந்தார். பிள்ளைகளைக் காப்பாற்ற வேதவல்லி தன் சகோதரி அம்புஜவல்லியுடன் (வித்யாவதி) திரைப்படங்களில் சந்தியா என்ற பெயரில் 1953 இல் நடிக்க வந்தார்.  

## நடித்த திரைப்படங்கள்
- மாயா பஜார் (1957)
- கிருஷ்ணலீலலு (1959)
- பலே பாண்டியா, விஞ்ஞானி சிவாஜிகணேசனின் மனைவியாக.
- கர்ணன்
- ஆசை அலைகள் (தமிழ்)
- கற்கோட்டை (தமிழ் 1954 அறிமுகம்)
- சமயசஞ்சீவி (தமிழ் 1957)
- மணிமேகலை (தமிழ் 1959)
- மலைக்கள்ளன் (தமிழ்)
- பாக்தாத் திருடன் (தமிழ்)
- படிக்காத மேதை
- சம்பூர்ண ராமாயணம்
- மரகதம்
- குலமகள் ராதை
- இருவர் உள்ளம்
- காத்திருந்த கண்கள்
- தெனாலிராமன்
- பிள்ளைக் கனியமுது
- சாரதா
# இலங்கை மின்சார சபை


**இலங்கை மின்சார சபை** (Ceylon Electricity Board) என்பது இலங்கையிலுள்ள மிகப்பெரிய மின்சார வசதிகளை வழங்கும் நிறுவனம் ஆகும். இது 1969 ஆம்மு ஆண்டில்ழு நிறுவப்பட்டது. இலங்கையினதும் மின் உற்பத்தி, மின் பரிமாற்றம், மின் வழங்கல் என அனைத்து மின்சாரம் தொடர்பான விடயங்களையும் நிர்வகிப்பது இந்நிறுவனமே ஆகும். இதன் வாடிக்கையாளர்கள் 5.42 மில்லியன் மக்கள் ஆவர். இவர்களிடமிருந்து இந்நிறுவனம் 2014 ஆம் ஆண்ட்யில் மட்டும் 204.7 பில்லியன் இலங்கை ரூபாயை வருமானமாக ஈட்டியுள்ளது.
# இந்தியன்

**இந்தியன்** அல்லது **இந்தியர்** என்பது பினவருவனவற்றைக் குறிப்பிடலாம்:  

## பொது
- இந்தியாவைச் சேர்ந்தவர் அல்லது அந்நாட்டவர்

## மக்கள்
### தென் ஆசியா
- இந்திய மக்கள் அல்லது இந்தியர்
- வெளிநாடு வாழ் இந்தியர்கள்

### அமெரிக்கா
- அமெரிக்க முதற்குடிமக்கள்
  - ஐக்கிய அமெரிக்காவிலுள்ள தொல்குடி அமெரிக்கர்
  - சமவெளிப் பழங்குடிகள்

## மொழிகள்
- அமெரிக்க முதற்குடிகளின் மொழிகள்
- இந்திய மொழிகள்

## கலை
### திரைப்படம்
- இந்தியன் (1996 திரைப்படம்)

## இடம்
- இந்தியப் பெருங்கடல்
- இந்தியத் துணைக்கண்டம்

## விளையாட்டுக்கள்
- மும்பை இந்தியன்ஸ்

## பிற
- இந்திய உணவுமுறை
# மதச்சார்பற்ற ஜனதா கட்சி



**மதச்சார்பற்ற ஜனதா கட்சி** (Janata Party (Secular) சூலை 1979-இல் ஜனதா கட்சியிலிருந்து வெளியேறிய ராஜ் நாராயணன் எனும் இந்திய அரசியல்வாதியால் துவக்கப்பட்டது.  
இந்திரா காங்கிரஸ் கட்சியின் ஆதரவுடன், 16 சூலை 1979-இல் மதச்சார்பற்ற ஜனதா கட்சியின் அகில இந்தியத் தலைவரான சரண் சிங், இந்திய நடுவண் அரசின் பிரதம அமைச்சரானார். ஆனால் 20 ஆகஸ்டு 1979-இல் இந்திரா காங்கிரசு கட்சி தனது ஆதரவை சரண்சிங்கிற்கு விலக்கிக் கொண்டதால், சரண் சிங் பிரதமர் பதவியைத் துறந்தார்.  

சரண் சிங், மதச்சார்பற்ற ஜனதா கட்சியின் பெயரை, **லோக் தளம்** என பெயரை மாற்றினாலும், ஏழாவது 1980 இந்தியப் பொதுத் தேர்தலில். மதச்சார்பற்ற ஜனதா கட்சியின் பெயரால் தன் கட்சியின் வேட்பாளர்களை நிறுத்தி, மொத்த வாக்குக்களில் 9.39% வாக்குகள் பெற்று, 41 மக்களவைத் தொகுதிகளைக் கைப்பற்றினார்.  

## இதனையும் காண்க
- ஜனதா கட்சி
- லோக்தளம்
# வீரசேகர சோழன்


**வீரசேகர சோழன்** (ஆட்சி:1511-1529) பழையாறையிலிருந்து ஆட்சி செய்து வந்த சோழ மன்னனாவான்  

## வரலாறு

பழையறையில் ஆட்சிசெய்துவந்த வீரசேகர சோழன் தங்கள் மரபினர் இழந்த தஞ்சையை விஜயநகர ஆட்சியில் இருந்து கைப்பற்ற முன்றார். தஞ்சையை மீட்க முயன்று தோல்வியுற்ற, வீரசேகர சோழன் மதுரை சென்று அங்கு விஜயநகர பேரரசிற்கு கட்டுப்பட்டு ஆட்சி செய்த சந்திரசேகர பாண்டியனை வென்று 1529இல் மதுரையில் ஆட்சி அமைத்தான். விரட்டப்பட்ட சந்திரசேகர பாண்டியன் கிருஷ்ணதேவராயரிடம் முறையிட்டு உதவி கோர அவர் தளபதிநாகம நாயக்கன் தலைமையில் சோழனிடம் இருந்து மதுரையை மீட்கப் படையுடன் அனுப்பப்பட்டார். சோழனிடம் இருந்து மதுரையை மீட்டாலும் அதனைப் பாண்டியனிடமும் கொடுக்காமல் நாகம நாயக்கர் தங்கள் ஆட்சியை நிறுவினார். வீரசேகர சோழன் போரில் கொல்லப்பட்டு சோழனின் இளைய மகன், மகள் இருவரும் நாடுகடத்தப்பட்டனர்.
# பாரதிய லோக் தளம்



**பாரதிய லோக் தளம்** (Bharatiya Lok Dal| **BLD**) (, ("இந்திய மக்கள் கட்சி") 1974 ஆண்டின் இறுதியில் இந்திரா காந்தி தலைமையிலான இந்திய தேசிய காங்கிரசு கட்சியை அனைத்திந்திய அளவில் வீழ்த்துவதற்காக 1974-இல் சுதந்திரா கட்சி, ஒடிசாவின் உத்கல் காங்கிரசு, பாரதிய கிரந்தி தளம், சம்யுக்த சோசலிஸ்ட் கட்சி, பிரஜா சோசலிஸ்ட் கட்சி போன்ற ஏழு பெரிய வலதுசாரி அரசியல் கட்சிகள் ஒன்றாக இணைந்து உருவாக்கப்பட்டது. பாரதிய லோக் தள கட்சியின் தலைவராக சரண் சிங் நியமிக்கப்பட்டார்.  

1975-1977 வரையிலான காலங்களில் காங்கிரசில், இந்திரா காந்தியின் அரசு கொண்டு வந்த எமர்ஜென்சியை எதிர்த்து ஜெயபிரகாஷ் நாராயணன் அவர்கள் தலைமையில் 1977-இல் பாரதிய ஜனசங்கம் மற்றும் நிறுவன காங்கிரசு கட்சிகள் பாரதிய லோக் தளத்துடன் இணைந்து ஜனதா கட்சியை துவக்கினர்.  

1977 இந்தியப் பொதுத் தேர்தலை சந்தித்த ஜனதா கட்சி, இந்திய தேசிய காங்கிரஸ் கட்சியை வீழ்த்தி, காங்கிரஸ் கட்சி அல்லாத இந்திய மத்திய அரசின் ஆட்சியை மொரார்ஜி தேசாய் தலைமையில் நிறுவப்பட்டது.  

இந்திய சுதந்திரத்திற்கு பின் 30 வருடங்களாக இந்தியாவை ஆண்ட காங்கிரஸ் ஆட்சியை வீழ்த்திய முதல் கட்சி என்ற பெருமை ஜனதா கட்சிக்கு உண்டு.  

சரண் சிங்கின் மறைவிற்குப் பின்னர் பாரதிய லோக் தள கட்சியை அவரது அஜித் சிங், ராஷ்டிரிய லோக் தளம் என்று பெயர் மாற்றி கட்சியை நடத்தினார்.
# குற்றமே தண்டனை


**குற்றமே தண்டனை ** (Kuttrame Thandanai) என்பது 2016 ஆம் ஆண்டு வெளிவந்த தமிழ்த் திரைப்படமாகும். இப்படத்தின் இயக்குநர் மணிகண்டன். எம் ஆவார். இத்திரைப்படத்தில் விதார்த், ஐஸ்வர்யா ராஜேஷ் மற்றும் பலர் நடித்திருந்தனர். இத்திரைப்படத்தை டான் புரடக்சன், டிரைபல் ஆர்ட் புரடக்சன்ஸ் ஆகிய நிறுவனங்கள் தயாரித்தன.  

## கதை
நாயகன் விதார்த்துக்கு கண் பார்வையில் சிக்கல். அவரது பார்வை வீச்சின் சுற்றளவு மிகவும் குறைவு. குழாய் வழியாகப் பார்ப்பதைப்போலதான் அவரால் பார்க்க முடியும். பக்கவாட்டுக் காட்சிகள் தெரியாது. படிப்படியாக அந்தப் பார்வைத் திறனும் மறைந்துவிடும், கண் மாற்று அறுவை சிகிச்சை செய்து கொள்வது மட்டுமே தீர்வாக இருக்கும் என்கிறார் மருத்துவர். இதற்கு அவரது வருமானத்துக்கு மீறிய பெரும் தொகை தேவைப்படுகிறது.  

விதார்த் வசிக்கும் வீட்டின் எதிரில் கீழ்தளத்தில் வசிக்கிறார் ஐஸ்வர்யா. அவரது வீட்டுக்கு ரகுமானும் மற்றொரு இளைஞரும் அவ்வப் போது வந்து போகின்றனர். திடீரென ஒரு நாள் ஐஸ்வர்யா கொலை செய்யப்படுகிறார். அதன் பின்பு என்ன நடந்தது, கொலை செய்தது யார், இதற்கும் விதார்த்தின் கண் பிரச்சினை தீர்ந்ததா என்பதே கதை.
# ஐசோபுரொபைல் அயோடைடு



**ஐசோபுரொபைல் அயோடைடு** *(Isopropyl iodide)* C<sub>3</sub>H<sub>7</sub>I என்ற மூலக்கூற்று வாய்ப்பாடு கரிம அயோடின் சேர்மமாகும். சமபுரொபைல் அயோடைடு என்ற பெயராலும் (CH<sub>3</sub>)<sub>2</sub>CHI என்ற அமைப்பு வாய்ப்பாட்டாலும் இச்சேர்மம் குறிப்பிடப்படுவதுமுண்டு நிறமற்றது, தீப்பற்றி எரியக்கூடியது, ஆவியாகும் தன்மை கொண்டது போன்ற இயற்பியல் பண்புகளை ஐசோபுரொபைல் அயோடைடு பெற்றுள்ளது. ஒளியால் பாதிக்கப்படும் இச்சேர்மம் சேமித்து வைக்கப்படும் பொழுது மஞ்சள் நிறமாக மாற்றமடைகிறது. இம்மாற்றத்தை அயோடின் உருவாக்கத்திற்கான காரணம் என்று கூறுவார்கள்.  

## தயாரிப்பு

ஐசோபுரொபைல் ஆல்ககாலை ஐதரசன் அயோடைடு பயன்படுத்தி அல்லது கிளிசரால், அயோடின், பாசுபரசு ஆகியனவற்றின் சம அளவுக் கலவையைப் பயன்படுத்தி அயோடினேற்றம் செய்து ஐசோபுரொபைல் அயோடைடு தயாரிக்க முடியும். 2-புரொபைல் புரோமைடுடன் பொட்டாசியம் அயோடைடின் அசிட்டோன் கரைசலை வினைபுரியச் செய்தும் மாற்று வழிமுறையில் இதைத் தயாரிக்கலாம்:  
:(CH<sub>3</sub>)<sub>2</sub>CHBr + KI → (CH<sub>3</sub>)<sub>2</sub>CHI + KBr  
.
# ரச்சித்தா மகாலட்சுமி



**ரச்சித்தா மகாலட்சுமி** என்பவர் ஒரு இந்திய திரைப்பட மற்றும் தொலைக்காட்சி நடிகை ஆவார். இவர் உப்புக் கருவாடு திரைப்படத்தில் 2015 ஆம் ஆண்டு நடிகையாக அறிமுகமானார், மற்றும் இவர் விஜய் தொலைக்காட்சியின் *சரவணன் மீனாட்சி* தொடரில் நடித்து புகழ்பெற்றார்.  

## தொலைக்காட்சி
| ஆண்டு | தலைப்பு | பாத்திரம் | அலைவரிசை |  |
| --- | --- | --- | --- | --- |
| 2013–தற்போது | *சரவணன் மீனாட்சி* | தங்க மீனாட்சி | விஜய் தொலைக்காட்சி |  |
| 2011–2013 | *பிரிவோம் சந்திப்போம்* | ஜோதி | விஜய் தொலைக்காட்சி |  |
| 2012–2014 | *இளவரசி* | மகா | சன் டி.வி |  |
| 2016-தற்போது | கீமாஞ்சலி | பிரியா | ஸ்டார் ஸ்வர்ணா | } |

| 2019-தற்போது||  
நாச்சியார்புரம் ||ஜோதி||ஜீ தமிழ்|}
# இலங்கையர்

**இலங்கையர்** என்பது பின்வருவனவற்றைக் குறிப்பிடலாம்:  

- இலங்கையைச் சேர்ந்தவர் அல்லது அந்நாட்டவர், காண்க மக்கள் சமூகம், இலங்கை
  - சிங்களவர்
  - இலங்கைத் தமிழர்
  - இலங்கைச் சோனகர்
  - பறங்கியர்
  - இலங்கை மலாயர்
  - வேடுவர் (இலங்கை)
  - புலம்பெயர் இலங்கையர்
# கல்கி (1996 திரைப்படம்)


***கல்கி*** (*kalki*) என்பது 1996 ஆம் ஆண்டு வெளிவந்த ஓர் இந்தியத் தமிழ் நாடகத் திரைப்படம் ஆகும். இந்திரைப்படத்தில் சுருதி, ரஹ்மான், பிரகாஷ் ராஜ், கீதா, ரேனுகா ஆகியோர் நடித்திருந்தனர். தேவா இத்திரைப்படத்திற்கு இசை அமைத்திருந்தார். இது கிரமகோ புரொடக்சன்ச் நிறுவனத்தால் உப தயாரிப்பு செய்யப்பட்டது. இத்திரைப்படமானது 1996 ஆம் ஆண்டின் தீபாவளி வெளியீடுகளில் ஒன்றாக வெளிவந்தது.  

## நடிகர்கள்
- சுருதி - கல்கி
- ரகுமான் - பரஞ்சோதி
- பிரகாஷ் ராஜ் - பிரகாஷ்
- கீதா - செல்லம்மா
- ரேணுகா - கற்பகம்[4]
- பாத்திமா பாபு - கோகிலா
- எம். என். ராஜம்
- காத்தாடி இராமமூர்த்தி
- பிரியதர்ஷினி - கல்கியின் தோழி
- தலைவாசல் விஜய்
- வாசுகி
- மோகன் ராமன்
- குழந்தை அனு
- வழக்கறிஞராக கே. எஸ். ரவிக்குமார் - (சிறப்புத் தோற்றம்)
- திரைப்படத் தயாரிப்பாளராக கே.பாலச்சந்தர் - (சிறப்புத் தோற்றம்)
- நடிகையாக சுவலட்சுமி - (சிறப்புத் தோற்றம்)

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை இளந்தேவன் எழுதியிருந்தார்.  

| 1 | "பூமி ஒன்னு" | சுரேஷ் பீட்டர்ஸ், பெபி மணி | இளந்தேவன் | 05:15 |
| --- | --- | --- | --- | --- |
| 2 | "எழுதுகிறேன் ஒரு கடிதம்" | கே. எஸ். சித்ரா, அனுராதா ஸ்ரீராம் | 06:14 |  |
| 3 | "லைஃவ்வுக்கு 4 எழுத்து " | மனோ, சுவர்ணலதா | 04:07 |  |
| 4 | "பூவே நீ ஆடவா" | சுஜாதா மோகன் | 05:05 |  |
| 5 | "பொருள் தேடும் பூமியில்" (பெண்) | சுதா ரகுநாதன், கே. எஸ். சித்ரா | 05:44 |  |
| 6 | "பொருள் தேடும் பூமியில்" (ஆண்) | பி. உன்னிகிருஷ்ணன் | 04:25 |  |
| 7 | "சரியா இது சரியா" | கே. எஸ். சித்ரா | 05:15 |  |
| 8 | "சிங்கப்பூர் சேல" | மனோ | 04:51 | } |
# விக்கிப்பீடியா:விக்கிக்கோப்பை/2017 பங்கேற்பாளர்கள்



- விக்கிக்கோப்பை போட்டியில் பங்கெடுப்பவர்கள் அருள்கூர்ந்து தமது பயனர் கணக்கில் புகுபதிகை செய்து பின்வரும் அமைப்பில் உள்ளீடு செய்க.
---
- கீழுள்ள பட்டியலில் உங்கள் பெயரைப் பதிவு செய்யுங்கள்
---
- உங்கள் பெயரைப் பதிந்த பின்னர் உங்கள் பேச்சுப்பக்கத்தில் இடப்படும் அறிவிப்புக்களைக் கவனத்திற்கொண்டு போட்டியில் பங்குபெறுங்கள்.

## பங்கேற்பாளர்கள்
1. Jecky
1. Lahinthan
1. பயனர்:Dsesringp
1. Roshanthkumar s
1. பயனர்:puduhai.gold -P. THANGA SARAVANA KUMAR
1. Salem -தியாகராஜன்
1. Chaliny Mahendran
1. Anushan Thanusha
1. Shriheeran
1. Prabhupuducherry - புதுவைபிரபு
1. முனுசாமி
1. சாமுவேல் வேலுச்சாமி
1. --Arulghsr (பேச்சு)
1. பா.ஜம்புலிங்கம்--பா.ஜம்புலிங்கம் (பேச்சு)
1. <font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup>
1. உலோ.செந்தமிழ்க்கோதை
1. --Natkeeran (பேச்சு) 14:00, 9 திசம்பர் 2016 (UTC)
1. அருணன் கபிலன் (பேச்சு)
1. விஜயகணேஷ்.எஸ்
1. Semmal50 (பேச்சு) 14:09, 10 திசம்பர் 2016 (UTC)
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 16:36, 10 திசம்பர் 2016 (UTC)
1. <span>&nbsp;**மாதவன்**&nbsp;</font></span> (<span>&nbsp;***பேச்சு***&nbsp;</font></span>) 09:15, 11 திசம்பர் 2016 (UTC)
1. --<font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 03:19, 12 திசம்பர் 2016 (UTC)
1. குறும்பன் (பேச்சு) 02:34, 13 திசம்பர் 2016 (UTC)
1. எஸ். பி. கிருஷ்ணமூர்த்தி
1. நிர்மல்
1. --நந்தினிகந்தசாமி (பேச்சு) 07:23, 17 திசம்பர் 2016 (UTC)
1. Thanu siya
1. Thulasi04
1. ஹோபிநாத் (பேச்சு)
1. விக்கி
1. <font face="Lucida Handwriting" size="3.5"> **ஜுபைர் அக்மல்**</font> -- 16:13, 21 திசம்பர் 2016 (UTC)
1. விசயநரசிம்மன் கா.
1. ச.கலைவாணன்
1. மயூரநாதன் (பேச்சு) 11:47, 28 திசம்பர் 2016 (UTC)
1. மகிழறிவன் (பேச்சு) 20:59, 30 திசம்பர் 2016 (UTC)
1. கி.மூர்த்தி--கி.மூர்த்தி (பேச்சு) 02:15, 31 திசம்பர் 2016 (UTC)
1. siyamalajanani
1. அஸ்வின் (பேச்சு) 10:48, 3 சனவரி 2017 (UTC)
1. Meera Yogeeswaran
1. சரவணன் பெரியசாமி
1. --மணியன் (பேச்சு) 05:51, 11 சனவரி 2017 (UTC)
1. ஸ்ரீநிவாசபெருமாள் கு
1. Thilakshan--Thilakshan 15:12, 14 பெப்ரவரி 2017 (UTC)
# விக்கிப்பீடியா:விக்கிக்கோப்பை/2017 பயனர் நிலவரம்



விக்கிக்கோப்பைப் போட்டியில் பங்கேற்பாளர்களால் உருவாக்கப்படும் கட்டுரைகள் Fountain எனப்படும் ஓர் கருவி மூலமாக நடுவர்களால் மதிப்பிடப்பட்டு புள்ளி அடிப்படையில் தரவரிசைப்படுத்தப்படும்.  
---
கீழே **"இங்கு சமர்ப்பிக்க"** எனும் பொத்தானை அழுத்துவதன் மூலம் நீங்கள் கருவிப்பக்கத்திற்கு சென்று போட்டிக்காக உருவாக்கப்பட்ட உங்கள் கட்டுரைகளை இலகுவாகவும், எளிமையாகவும் சமர்ப்பிக்கலாம் (Submit).  
---
அத்துடன் பங்கேற்பாளர்கள் கட்டுரையை சமர்ப்பித்ததற்கு அமைவாக அவர்கள் சமர்ப்பித்த கட்டுரைகளின் எண்ணிக்கை, அவர்களுக்கு வழங்கப்பட்ட புள்ளிகள் என்பவற்றையும் பார்வையிடலாம் என்பது சிறப்பம்சமாகும்.  
---
**போட்டியில் பங்குபற்றுவோர்க்கான குறிப்பு:- நீங்கள் உடனுக்குடன் போட்டிக்காக உருவாக்கும் கட்டுரைகளை கீழுள்ள பொத்தானை அழுத்திவரும் பக்கத்தில் இற்றை செய்யுங்கள். உடனுக்குடன் இற்றை செய்ய ஒருபோதும் தவறாதீர்கள்...**  

<></>
# ஆத்து இலுப்பை



**ஆத்து இலுப்பை** (*MADHUCA NERIIFOLIA*) இது ஒரு பூக்கும் தாவர வகையில் இலுப்பை இனத்தில் அறியப்படும் மூலிகைத்தாவரம் ஆகும். இதன் குடும்பபெயர் செபொடிசு (Sapotaceae) என்பதாகும். இவை ஆசியப்பகுதியில் அமைந்துள்ள இலங்கை தீவுகளின் காடுகளில் ஒரு குறிப்பிட்ட இடத்தில் மட்டுமே காணப்படுகிறது.  

## மேற்கோள்

- World Conservation Monitoring Centre 1998. *Madhuca neriifolia*. 2006 IUCN Red List of Threatened Species. Downloaded on 22 August 2007.
# ஈரயோடோபியூட்டாடையீன்



**ஈரயோடோபியூட்டாடையீன்** *(Diiodobutadiyne)* C<sub>4</sub>I<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 1,4-ஈரயோடோ-1,3-டையீன் என்ற பெயராலும் அழைக்கப்படும் இச்சேர்மம் ஈரசிட்டிலீனுடன் தொடர்பு கொண்ட ஒரு சிறிய மூலக்கூறு ஆகும். 1,4 பலபடியாக்கல் வினைக்கு It is light sensitive உட்படுவதன்மூலம் பாலி(ஈரயோடோயீரசிட்டிலீன்) தயாரிப்பதற்குப் பயன்படுகிறது. ஒளியால் பாதிக்கப்படும் ஈரயோடோபியூட்டாடையீன் சேர்மம் கரைசலில் இருந்து வெளியே எடுக்கப்பட்டு உலர் திண்மமாக வைக்கப்பட்டால் வெடிக்கும் இயல்புடையதாகும். தற்சாற்பின்றி இச்சேர்மம் 1,2 மற்றும் 1,4 பலபடியாக்கல் வினைக்கு உட்படுகிறது. ஒரே கொள்கலனில் நீண்ட காலத்திற்கு வைக்க நேரிட்டால் சிதைவடையும் தன்மையையும், இரண்டு வாரங்கள் மட்டுமே அரைவாழ்வுக் காலத்தையும் கொண்டுள்ளது.
# ஈரயோடோ ஐதராக்சிபுரொப்பேன்


**ஈரயோடோ ஐதராக்சிபுரொப்பேன்** *(Diiodohydroxypropane)* என்பது C<sub>3</sub>H<sub>6</sub>I<sub>2</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் 1,3-டையையோடோபுரொப்பேன்-2-ஆல், டையையோடோ ஐதராக்சிபுரொப்பேன், யோதியான் அல்லது அயோதியான் போன்ற பெயர்களாலும் அழைக்கப்படுகிறது. நோய் நுண்ணுயிர்த்தடை மருந்தாகவும் நச்சுக் கொல்லியாகவும் இது பயன்படுகிறது.
# அலிப்பூர், தில்லி



**அலிப்பூர்** *(Alipur)* இந்தியாவின் தில்லி நகரில் உள்ள வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். பாவானா, நரேலா, புத்பூர், பாகோலி மற்றும் முக்மேல்பூர் போன்ற பகுதிகள் அலிப்பூரைச் சூழ்ந்துள்ளன. நரேலா தொகுதியில் அலிப்பூர் இடம்பெற்றுள்ளது. யிதேந்தர் கோகி மற்றும் சுனில் மான் ஆகியோருக்கிடையிலான குழுப்போர் அலிப்பூர் நகரில் தொடர்ந்து நடைபெறுகிறது. அதே நகரைச் சேர்ந்த இரண்டு குழுக்களும் அங்கு இதுவரையில் பல உயிர்களை பலிகொண்டுள்ளனர்.  
.  
## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி அலிப்பூரின்சு மக்கள்தொகை 16,623 நபர்கள் ஆகும். இம்மக்கள்தொகையில் 58% நபர்கள் ஆண்கள் மற்றும் 42% நபர்கள் பெண்களாவர். இவ்வூரின் எழுத்தறிவு சதவீதம் 68% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 37% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.
# பேகம் பூர்



**பேகம் பூர்** *(Begum Pur)* இந்தியாவின் தில்லி நகரில் உள்ள வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். யாதவா சமுதாயத்தைச் சேர்ந்த மக்கள் இவ்வூரில் அதிகமாக வாழ்கின்றனர். இவர்களில் பெரும்பாலானவர்கள் வணிகர்களாகவும் மற்றும் பலர் அரசுப் பணிகளிலும் இருக்கின்றனர்.  

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பேகம் பூர் நகரின் மக்கள்தொகை 22,828 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இவ்வூரின் எழுத்தறிவு சதவீதம் 64% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 37% நபர்கள் பெண்களாவர். மக்கள் தொகையில் 19% நபர்கள் 6 வயதுக்கு கீழ் உள்ளவர்களாகும்.
# பிணச்சீரமைப்பு



**பிணச்சீரமைப்பு** *(Embalming)* என்பது பிணத்தை அதன் புத்தியல் உருக்குலையாதவாறு பாதுகாக்கும் ஒர் அறிவியற் கலையாகும். இறுதிச்சடங்கு நேரத்தில், மதச்சார்பு காரணங்கள் அல்லது மருத்துவம் மற்றும் உடற்கூற்று மாதிரியாக பிணத்தை பொதுப்பார்வைக்குக் காட்சிப்படுத்துவது இச்சீரமைப்பின் உள்நோக்கமாகும். பிணத்தைத் துப்புரவாக்கல், முன்னிலைப்படுத்துதல், பேணிக்காத்தல் அல்லது மீளமைத்தல் ஆகிய மூன்று செயல்களை இலக்காகக் கொண்டு பிணச்சீரமைப்பு மேற்கொள்ளப்படுகிறது. பல்வேறு கலாச்சார மக்களிடையில் இப்பிணச்சீரமைப்புக் கலை மிகநீண்ட வரலாற்றைக் கொண்டுள்ளது. பல கலாச்சாரத்தினரிடம் இப்பிணச்சீரமைப்புச் செயல்முறை பொருள் பொதிந்த ஒரு மதச்சடங்காகவும் கருதப்படுகிறது.  

பிணச்சீரமைப்புக் கலையானது, பாடம் செய்தல் என்ற கலையிலிருந்து வேறுபட்டதாகும். இறந்த விலங்கின் உடல் தோலை உரித்து, எஞ்சிய சதைகளைக் கவனமாக நீக்கி, பிணத்தின் அளவும் எடையும் உள்ள ஒரு மாதிரி உடலமைப்பை உருவாக்கி, பதப்படுத்தப்பட்ட உண்மையான தோலால் போர்த்திப் பாதுகாப்பது பாடம் செய்தல் கலையாகும்.இறந்தவரின் உடலை முழுமையாக அப்படியே பாதுகாக்கும் கலை பிணச்சீரமைப்புக் கலையாகும்.
# பாக்கித்தான் பன்னாட்டு ஏயர்லைன்சு வானூர்தி 661


## விமான விவரம்
விபத்துக்குள்ளான இந்த வானூர்தி, ஏடிஆர் 42-500, வரிசை எண் 663, பதிவு ஏபி பிஎச்ஒ (*AP-BHO*) வகையை சார்ந்ததாகும். சம்பந்தப்பட்ட இவ் வானூர்தி, 2007 ஆம் ஆண்டு முதன்முதலாக, பாக்கித்தான் பன்னாட்டு ஏர்லைன்சு (*(PIA*) நிறுவனத்தில் புதியதாக ஒப்படைக்கப்பட்டது. 2009 ஆம் ஆண்டில், இந்த வானூர்தி லாகூர் நகரில் இறங்க முயன்றபோது போது சேதமடைந்திருந்தது, ஆனால் அதற்குப் பின்னர் சரி செய்யப்பட்டு சேவைக்கு திரும்பிம்பியது. மேலும் அது, 2014 ஆம் ஆண்டு அதன் இயந்திரம் தோல்வியுற்றது உறுதி செய்யப்பட்டது, ஆனால் இயந்திரம் மாற்றப்பட்டது பின்னர் பிரச்சினைகள் இருப்பதாக அறிவிக்கப்பட்டது. விபத்தில் சிக்கிய சமயம், பாக்கித்தான் பன்னாட்டு ஏர்லைன்சு (*(PIA*) கடற்படையில் இணைந்ததிலிருந்து 18,739 விமான மணி நேரம் (*(18,739 flight hours*) சேவையில் ஈடுப்பட்டுள்ளது, மேலும், கடந்த 2016, அக்டோபர் இல் அதற்கான சான்றளிக்கப்பட்டுள்ளது.
# இந்திய மக்கள்



**இந்திய மக்கள்** அல்லது **இந்தியர்** என்பவர் இந்திய நாட்டின் குடியுரிமை பெற்ற மக்களாவர். உலகில் அதிக மக்கள் எண்ணிக்கை கொண்ட நாடுகளின் வரிசையில் இந்தியா இரண்டாவது இடத்திலிருக்கிறது.  

*இந்தியர்* என்பது இனம், மொழி என்பவற்றை அல்லாது, தேசியத்தை மட்டுமே குறிக்கும். இந்திய நாட்டில் பல இனத்தைச் சேர்ந்த, பல மொழிகளைப் பேசும் மக்கள் வாழ்கிறார்கள்.  

இந்திய வம்சாவளி மக்கள் பலர் பல்வேறு காரணங்களுக்காக, உலகின் பல நாடுகளில் குடியேறி வாழ்கின்றார்கள். குறிப்பாக ஐக்கிய அரபு அமீரகம், தென் கிழக்கு ஆசியா, ஐக்கிய இராச்சியம், வட அமெரிக்கா, ஆஸ்திரேலியா, நியூசிலாந்து, தென் ஆபிரிக்கா, கரிபியன் தீவுகள், ஐரோப்பா ஆகிய இடங்களில் பெரும்பாலான இந்திய வம்சாவளி மக்கள் வாழ்கிறார்கள். வெளிநாடுகளில் வாழும் இந்திய வம்சாவளி மக்களின் தொகை அண்ணளவாக 12 மில்லியனிலிருந்து 20 மில்லியன் வரை இருக்கலாம் என மதிப்பிடப்பட்டுள்ளது.
# இந்தியாவில் நாடோடிகள்

**இந்தியாவில் நாடோடிகள்** (*Nomads of India*) பல ஆண்டு காலமாக அனைத்து மாநிலங்களிலும் பல குழுக்களாக வாழ்ந்து வருகிறார்கள். பொதுவான கணக்குப்படி இந்தியாவில் மட்டும் 862 நாடோடி இனத்தவர்கள் வாழுவதாக கூறப்படுகிறது. தன் வாழ்நாள் முழுவதும் தன் உணவு, உடை, இருப்பிட தேவைக்காக நடந்தே திரிவதால் இவர்களை *நாடோடிகள்*, *காலோடிகள்*, *அலைகுடிகள்*, அல்லது *மிதவைக் குடிகள்* என்றும் மற்றவர்களால் அழைக்கப்படுகிறார்கள். இந்திய மக்கள் தொகையில் 7.5 சதவிகிதம் மக்கள் நாடோடிகளாகவே வாழுகிறார்கள்.  

## தமிழ் நாடு
தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைகாரர்கள், பாம் பாட்டிகள், சாட்டையடிக்காரர்கள், கூத்தாடிகள், பகல்வேசக்காரர்கள், பூம்பூம் மாட்டுக்காரர்கள், நரிக்குறவர்கள், மற்றும் வம்சராஜ் என பல இனத்தவர்கள் வாழுகிறார்கள். இவர்களில் தமிழகத்தைச் சார்ந்தவர்கள், புலம்பெயர்ந்தவர்கள் என இரு பிரிவுகளிலும் 162 நாடோடி இன மக்கள் அரசு தயாரித்துள்ள இன பட்டியல்களில் சாராதவர்களாகவே வாழ்க்கை நடத்திக்கொண்டு உள்ளார்கள். இதன் காரணமாக அரசு வழங்கும் கல்வி, வீடு, உணவு, மற்றும் சாதாரணமாக மக்களுக்கு நிடைக்கும் உரிமைகள் எதுவுமே இவர்களுக்கு கிடைப்பதில்லை.  

தமிழ்நாட்டில் உள்ள நரிக்குறவர் மக்களை பழங்குடி மக்கள் பட்டியலில் சேர்ப்பதற்கு இந்திய நடுவண் அரசின் அமைச்சரவை முடிவு செய்துள்ளது.  

## சங்க கால நாடோடிகள்
தமிழ் நாட்டில் சங்க காலத்தில் பாணர்கள், கூத்தர்கள், விறலியர்கள், பொருநர்கள், கோடியர்கள், மற்றும் கட்டுவிச்சிகள் என பல இனத்தவர்கள் வாழ்ந்துவந்துள்ளனர். இவர்கள் மன்னர் ஆட்சி முடிந்து, ஜமீன் ஆட்சிக்குப்பின்னர் ஆங்கிலேய ஆட்சியின்போது அரிதாகிப்போனார்கள்.  

## மாவட்டவாரியாக நாடோடிகள்
நாடோடிகள் விழுப்புரம், காஞ்சிபுரம், தேனி, திண்டுக்கல், மதுரை, விருதுநகர், மற்றும் திருநெல்வேலி போன்ற மாவட்டங்களில் அதிகமான எண்ணிக்கையில் வாழுகிறார்கள்.  

## மேற்கோள்
# ரூபா தேவி

**ரூபா தேவி** (பிறப்பு: 1989 மார்ச் 25) தமிழ்நாட்டில் உள்ள திண்டுக்கல் மாவட்டத்தின் கால்பந்து விளையாட்டு வீராங்கனையாக தனது விளையாட்டு வாழ்க்கையை துவக்கியவர். 2016 ஆம் ஆண்டு ஜனவரி மாதத்தில் சர்வதேச கால்பந்து சம்மேளமான ஃபிஃபாவின் நடுவராக நியமிக்கப்பட்டார்.  

## ஃ பிஃ பா  அமைப்பின்  முதல் தமிழக பெண்  நடுவர்
இதன் மூலம், தமிழகத்தில் இருந்து, ஃபிஃபா கால்பந்து  நடுவராக செயல்பட தேர்ந்தெடுக்கப்பட்ட முதல் பெண் என்ற பெருமையை ரூபா  தேவி பெற்றார். இது வரை,  ஃ பிஃ பா  அமைப்பின்  பெண்   நடுவர்களாக இந்திய பெண்கள் ஐவர் மட்டுமே  தேந்தெடுக்கப்பட்டுள்ளனர் என்பது குறிப்பிடத்தக்கது.  

ரூபா தேவி சிறுமியாக இருந்த போது, திண்டுக்கல் மாவட்டத்தில் கால்பந்து  விளையாட்டு பிரபலமான விளையாட்டாக இருந்தது. கால்பந்து மைதானத்துக்கு மகளிர் கால்பந்து அணிக்காக விளையாடிய ரூபா தேவி, பின்னர் மதுரை காமராஜர் பல்கலைக்கழக மகளிர் கால்பந்து அணி, அண்ணாமலை பல்கலைக்கழக் அணி, தமிழ்நாடு மகளிர் கால்பந்து அணி என  பல அணிகளுக்காக விளையாடியுள்ளார்.  

திண்டுக்கல்லில் உள்ள ஒரு சாதாரண  குடும்பத்தைச் சேர்ந்த ரூபா தேவியின் விளையாட்டு வாழ்க்கைக்கு தேவையான அனைத்து செலவுகளையும் திண்டுக்கல் கால்பந்து அமைப்பு கவனித்துக் கொண்டது.  

பிஎஸ்சி மற்றும் பி.எட். மற்றும் முதுநிலை பட்டய சுகாதார ஆய்வாளர் கல்வியை பூர்த்தி செய்துள்ள  ரூபா தேவி, புதிய தலைமுறை தொலைக்காட்சியின் 'சக்தி விருது' , ரெயின் டிராப்ஸ்  நிறுவன விருது  உள்பட பல விருதுகளை, தனது விளையாட்டு சாதனைகளுக்காக பெற்றுள்ளார்.
# வார்ப்புரு:விக்கிக்கோப்பை/பயனர் அழைப்பு

<div>  

**வணக்கம்!**  
எமது விக்கிப்பீடியாவில் வருடாந்தம் இடம்பெறும் விக்கிக்கோப்பைப் போட்டியானது 2017 ஆம் ஆண்டின் சனவரி மாதத்தில் இடம்பெறவுள்ளது.  
---
இப்போட்டியில் நீங்களும் பங்கு கொண்டு பல கட்டுரைகளையும உருவாக்கிப் பாராட்டுக்களைப் பெறுவதுடன் மேலும் தமிழ் விக்கிப்பீடியாவின் வளர்ச்சிக்கு உங்கள் அளப்பெரிய பங்கினை ஆற்றுங்கள்.  
---
போட்டியில் தாங்கள் பங்குபெற விரும்பின் சனவரி 15 ஆம் திகதிக்கு முன்னர் **"இங்கு பதிவு செய்க"** எனும் கீழுள்ள பொத்தானை இப்போதே அழுத்தி உங்கள் பெயரைப் பதிவுசெய்யுங்கள். மேலதிக விபரங்களை **இங்கு** தெரிந்து கொள்ளலாம். நன்றி!..  
---
<></> </div>  
<div style="align: ; > .  
</div>
# ராதிகா சந்தான கிருஷ்ணன்

**ராதிகா சந்தானகிருஷ்ணன்** (பிறப்பு 02.10.1954 ) பெண் நலம் என்னும் பெண்களுக்கான புற்றுநோய் சிகிச்சை மையத்தை தொடங்கியவர். புற்றுநோயிலிருந்து மீண்டு வந்த இவர், பெண்கள் அதிகம் பாதிக்கப்படும் மார்பக புற்றுநோய் மற்றும் கருப்பை வாய் புற்றுநோய் குறித்த விழிப்புணர்வை ஏற்படுத்தி வருகிறார். புற்றுநோயால் பாதிப்பிற்குள்ளான பெண்களுக்கு தேவைப்படும் மருத்துவ சிகிச்சை மற்றும் மனரீதியான ஆதரவு ஆகியவற்றையும் பெண்நலம் அமைப்பு வழங்குகிறது. 2008 ஆம் ஆண்டு புற்றுநோயால் பாதிக்கப்பட்ட ராதிகா சந்தான கிருஷ்ணன் அதிலிருந்து மீண்டு வந்து 2009 ஆம் ஆண்டு பெண் நலம் அமைப்பை தொடங்கினார்.  

## கல்வி

சென்னை சர்ச் பார்க் பள்ளியில் கல்விப்படிப்பை முடித்த இவர், மார்கெடிங் துறையில் முதுகலை பட்டவியல் பயின்றுள்ளார்.  

## பெண்நலத்தின் நிறுவனர்

2009 ஆம் ஆண்டு ’பெண்நலம்’ சிறியதொரு மருத்துவமனையாக தொடங்கப்பட்டது. பின்பு அந்த சிறிய குழு விழிப்புணர்வு மற்றும் மருத்துவக் குழு என்று பிரிக்கப்பட்டு பணியாற்றத் தொடங்கியது.  

குறைந்த கட்டணத்தில் புற்றுநோய் சிகிச்சை அளிப்பதுடன், மக்களை கவரும் வகையில் பொம்மலாட்டம், நாடகம், ஆவணப்படம் என பல்வேறு வழிகளில் புற்றுநோய் விழிப்புணர்வு நிகழ்ச்சிகளை நடத்துகின்றனர் ’பெண்நலம்’ அமைப்பினர்.  

## விருதுகள்

2010 ஆம் ஆண்டு, ராஜ் டிவியின் அந்த ஆண்டிற்கான சிறந்த பெண் விருது.  

2012 ஆம் ஆண்டு நந்தலாலா சேவா சமிதியின் நந்தா தீபம் விருது.  

2012 ஆம் ஆண்டு எக்ஸ்னோரா அமைப்பின் ஸ்ரீ ரத்ன விருது.  

2012 ஆம் ஆண்டு லயன்ஸ் கிலப்பின் வாழ்நாள் சாதனை விருது.
# இரிசோர்சுசாட்-2ஏ



**இரிசோர்சுசாட் - 2ஏ** (*Resourcesat-2A*) என்பது ஒரு **இந்திய இயற்கை வள தொலையுணர்வு செயற்கைக்கோள்** ஆகும். இதனை இந்திய விண்வெளி ஆய்வு மையம், 2016 ஆம் ஆண்டு டிசம்பர் மாதம் 07 ஆம் திகதி புதன்கிழமை காலை 10.25 மணித்துளிகளுக்கு ஏவுகலம் சி36ன் மூலம் விண்ணில் ஏவியது. இதற்கு முன்னர் 2003 ஆம் ஆண்டு அக்டோபர் மாதம் 17 ஆம் திகதி மற்றும் ஏப்ரல் மாதம் 2011 ஆம் ஆண்டும் இதேபோல் முறையே ஒரு தொலையுணர்வு செயற்கைக்கோள்கள் விண்ணில் ஏவப்பட்டது. இந்தியாவின் ஆந்திரப் பிரதேச மாநிலத்தின் சதீஸ் தவான் விண்வெளி மையத்திலிருந்து விண்ணில் ஏவப்பட்டது. இதன் எடை 1,235 கிலோ கொண்டதாகும். புதன் கிழமை காலை 10.25 விண்ணில் பாய்ந்த செயற்கைக்கோளானது சரியாக 18வது நிமிடத்தில் சூரிய துருவ சுற்றுவட்டப் பாதையில் 822 கிலோ மீற்றர்கள் தொலைவில் நிலை நிறுத்தப்பட்டது.  

## மேலும் பார்க்க

- இந்திய செயற்கைக்கோள்களின் பட்டியல்
# இறப்பு விசாரணை அறிக்கை (இந்தியா)

**இறப்பு விசாரணை அறிக்கை** அல்லது **மரண விசாரணை அறிக்கை** அல்லது **பிரேத விசாரணை அறிக்கை** (Inquest report), இந்தியக் குற்றவியல் நடைமுறைச் சட்டம், 1973, பிரிவு 174-இன் படி, சந்தேகத்திற்கு முறையில் இறந்தவர் குறித்தான விசாரணை அறிக்கை காவல் துறை அதிகாரியால் பதிவு செய்யப்படும்.  

தற்கொலை அல்லது பிறரால், அல்லது விலங்குகளால் அல்லது இயந்திரக் கருவியால், அல்லது விபத்தால், அல்லது சந்தேகத்திற்குரிய முறையில் இறந்தவரின் உடலை, இறந்தவரின் உறவினர்கள் அல்லது அப்பகுதியில் வாழும் அல்லது தொழில் செய்யும் நான்கு நபர்கள் முன்னிலையில், காவல் துறை அதிகாரிகள் இறந்தவரின் உடலில் காணப்படும் எலும்பு முறிவுகள், தோற்காயம், கன்றிப்போன காயம், இரத்தம் கட்டிய உடற்பகுதிகள், ஆயுதங்களால் உடல் தாக்குண்டத்திற்கான அடையாளங்கள், இறந்தவரின் அங்க அடையாளங்கள், நிறம், உயரம், வயது, அணிந்திருந்த ஆடைகளின் நிறங்கள் குறித்து அறிக்கையாக பதிவு செய்யப்படுகிறது. இறப்பு விசாரணை அறிக்கையில் காவல் துறை அதிகாரி மற்றும் நான்கு சாட்சிகளின் கையொப்பங்கள் பெற்று, இறப்பு விசாரணை அறிக்கையை மாவட்ட நீதிபதி அல்லது உட்கோட்ட நீதிபதிக்கு அனுப்பப்படும்.  

இறப்பு விசாரனை அறிக்கை பதிவு செய்த பின்னரே இறந்தவரின் உடலை காவல் துறையினரால், பிணக்கூறு ஆய்வுக்காக அரசு மருத்துவ மனைக்கு அனுப்பி வைக்கப்படும்.  

## திருமணமாக பெண்கள்
- திருமணமாகி ஏழு ஆண்டுகளுக்குள் எக்காரணத்தினாலும் தற்கொலை கொண்ட பெண்கள் விசயத்திலும் மற்றும் திருமணமாகி ஏழு ஆண்டுகளுக்குள் இறந்த பெண்ணின் உறவினர்கள், அப்பெண்ணின் இறப்பில் சந்தேகம் இருப்பதாக காவல் துறையினரிடம் புகார் அளித்தால், காவல்துறையினர் கட்டாயமாக இறப்பு விசாரணை அறிக்கை பதிவு செய்ய வேண்டும்.

## இதனையும் காண்க
- முதல் தகவல் அறிக்கை
- பூஜ்ஜியம் முதல் தகவல் அறிக்கை
# புரோமோ அசிட்டிக் அமிலம்


**புரோமோ அசிட்டிக் அமிலம்** *(Bromoacetic acid)* என்பது CH<sub>2</sub>BrCO<sub>2</sub>H என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற திண்மமான இச்சேர்மம் ஒப்பீட்டளவில் ஒரு வலிமையான ஆல்க்கைலேற்றும் முகவராக செயல்படுகிறது. புரோமோ அசிட்டிக் அமிலமும் அதனுடைய எசுத்தர்களும் கரிமத் தொகுப்பு வினைகளில் பரவலாக கட்டுறுப்புகளாகப் பயன்படுகின்றன. உதாரணம்: மருந்தாக்க வேதியியல்.  

அசிட்டிக் அமிலத்தை புரோமினேற்றம்  
செய்வதன் மூலமாக புரோமோ அசிட்டிக் அமிலம் தயாரிக்க முடியும்.  

CH<sub>3</sub>COOH + Br<sub>2</sub> → CH<sub>2</sub>BrCOOH + HBr  

எல்-வோல்கார்டு-செலின்சுகி செயல்முறை வழியாகவும் இதனைத் தயாரிக்க முடியும்.:  

CH<sub>3</sub>COOH + Br<sub>2</sub> + சிவப்பு பாசுபரசு → CH<sub>2</sub>BrCOOH
# ஆறாக்சோமூவளையபியூட்டாபென்சீன்


**ஆறாக்சோமூவளையபியூட்டாபென்சீன்** *(Hexaoxotricyclobutabenzene)* என்பது C<sub>12</sub>O6 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எக்சாக்சோடிரைசைக்ளோபியூட்டாபென்சீன் என்ற பெயராலும் இச்சேர்மம் அழைக்கப்படுகிறது. மூவளையபியூட்டாபென்சீனுடைய ஆறுமடங்கு கீட்டோனாக இச்சேர்மம் பார்க்கப்படுகிறது. ஆக்சோ கார்பன் வகையான இச்சேர்மம் 2006 ஆம் ஆண்டில் கார்பன் <sup>– 13</sup> அணுக்கரு காந்த ஒத்ததிர்வு வரைவில் கண்டறியப்பட்டது.
# கூந்தல் கயிறு

மாந்தரின் தலைமுடியால் திரிக்கப்பட்ட கயிற்றைக் **கூந்தல் முரற்சி** (அல்லது முரச்சி) என்று பரணர் பாடிய சங்கப் பாடல்கள் குறிப்பிடுகின்றன. அரசன் நன்னன் இத்தகைய கயிற்றிணைப் பயன்படுத்தினானாம்.  
அரசன் அறுகை உழிஞை சூடிப் போரிட்டான். மோகூர் மன்னன் பழையன் அவனைக் காட்டுக்கு ஓடும்படி விரட்டினான். அறுகை தலைமறைவாக வாழ்ந்துவந்தான். அறுகை கடல் பிறக்கு ஓட்டிய செங்குட்டுவனின் நண்பன். எனவே இந்தச் செங்குட்டுவன் நண்பனுக்காக மோகூரைத் தாக்கினான். வென்றான். மோகூர் மன்னன் காவல் மரமான வேம்பை வெட்டி வீழ்த்தினான். அந்த மரத்தால் தனக்கு முரசு செய்துகொள்ள வேண்டும் என்று விரும்பினான். வேப்ப மரத் துண்டைக் கயிற்றால் கட்டி யானையால் தன் நாட்டுக்கு இழுத்துவந்தான். இழுத்து வரும்போது கயிறு தேயாமல் இருக்கவேண்டும் அல்லவா? அதற்காகத் தேயாத மயிர்க் கயிற்றைப் பயன்படுத்தினான். போரில் தோற்று உயிரிழந்த பழையன் படையினரின் மகளிர் மொட்டை அடித்துக்கொண்ட கூந்தலைப் பயன்படுத்தி இழுத்துவரும் கயிற்றைத் திரித்துக்கொண்டான். இந்தக் கயிறு வலிமை மிக்கது.  

## மேற்கோள்
# ஈரானில் நீர்ப்பாசனம்

**ஈரானில் நீர்ப்பாசனம்** *(Irrigation in Iran)* 89,930 கிலோமீட்டர்<sup>2</sup> பரப்பளவுப் பகுதிக்கு பாசன வசதியை அளிக்கிறது. நீர்ப்பாசனப் பரப்பளவின் அடிப்படையில் ஈரான் ஐந்தாவது இடம் பிடிக்கும் நாடாகக் கருதப்படுகிறது.  

## அலை நீர்ப்பாசனம்

குசெசுதான் மாகாணத்திலுள்ள அபதான் தீவு (படம் 1) அர்வாந்து, பாக்மான்சிர் என்ற இரண்டு ஆறுகளுக்கு இடையில் அமைந்துள்ளது. அர்வாந்து ஆறு (அரபி: Shatt al-Arab) ஈரான், ஈராக் நாடுகளுக்கு இடையில் ஓர் எல்லையாக உருவாகி இயூபிரடீசு, டைகிரிசு ஆறுகளிலிருந்து தண்ணிரைப் பெற்றுக் கொள்கிறது. ஈரான் – ஈராக் போரின் போது ஏராளமான பேரீச்ச மரங்கள் அழிக்கப்பட்டன என்றாலும் அபதான் தீவில் பரவலாக பேரீச்சம் பழத்தோட்டங்கள் செழித்து உள்ளன. பாலைவன வகை காலநிலை நிலவும் அபதான் தீவின் இச்செழிப்பிற்கு அலை நீர்ப்பாசனமே காரணமாகும்.  

### பேரீச்சம் மரவளையங்கள்

அபதான் தீவில் தொடங்கும் பேரீச்சமர வளையங்கள் தென்கிழக்கில் அர்வாந்து ஆற்றின் கரை நெடுகிலும் 40 கிலோமீட்டர் தொலைவிற்கு நீண்டும், உட்புறச் சாலைகளால் சூழப்பட்டும் காணப்படுகின்றன.  
பேரீச்சமர வளையங்கள் 2 கிலோமீட்டர் முதல் ஆறு கிலோமீட்டர் வரை அகலத்தில் வேறுபடுகின்றன. சராசரியாக இந்த அகலப் பரப்பு நான்கு கிலோமீட்டர் இருப்பதாகக் கொள்ளலாம். ஆற்று வளைவுகளில் உள்ள குழிந்த பகுதிகளில் இவ்வளையத்தின் அகலம் பெரியதாகவும், குவிந்த பகுதிகளில் இவ்வளையங்களின் அகலம் சிறியதாகவும் உள்ளன. மேலும், குவிந்த பகுதிகளில் அதிக அணைக்கரைகளும் நில அமைவுகளும் காணப்படுகின்றன.  
அபதான் தீவில், சுமார் 16,000 எக்டேர் பரப்பளவில் பேரீச்ச மரவளையங்கள் தழைத்தோங்கி வளர்ந்துள்ளன. 6x6 மீட்டர் இடப்பரப்பில் ஒவ்வொரு மரமும் ஆரோக்கியமாக வளர்கின்றன. ஒரு எக்டேருக்கு தோராயமாக 300 பேரீச்ச மரங்கள் வரை காணப்படுகின்றன. பேரீச்சம் மரம் ஒன்று 200 கிலோகிராம் பழங்களை உற்பத்தி செய்கிறது. ஒரு எக்டேர் பரப்பில் சுமார் 60 டன் பழங்கள் இங்கு உற்பத்தியாகின்றன.  

### ஓதக் கால்வாய்கள்

ஓதக் கால்வாய்கள் திட்டத்தின் வரைபடத்தில் (படம் 2) காட்டப்பட்டுள்ளது. இட அமைப்பைச் சார்ந்து அவற்றின் நீளம் 2 முதல் 6 கிலோ மீட்டர் வரை மாறுபட்டும் 50 முதல் 60 மீட்டர் இடைவெளியுடனும் அவை அமைந்துள்ளன.  

ஆற்றங்கரை நெடுகிலும் ஓதக்கால்வாய்கள் அணைக்கரை மண்ணை வெட்டி வழி் உண்டாக்கி உதவி செய்கின்றன.(படம்:3) வடிநிலத்தின் மண் எங்கிருந்து வண்டலும் சேறும் கலந்த சதுப்புநிலமாகத் தொடங்குகிறதோ அங்கு அவை இப்பணியை நிறுத்திக் கொள்கின்றன.  

ஓதக் கல்வாய்களுக்கு இடையே கூடுதலாக பக்கவாட்டில் 50, 60 மீட்டர் இடைவெளியில் பள்ளங்கள் செங்குத்தாக வெட்டப்பட்டு பாசன நீரின் விநியோகம் மேலும் எளிமையாக்கப்படுகிறது.பக்கவாட்டுப் பள்ளங்களிலிருந்து 10 முதல் 12 மீட்டர் தொலைவில் வயல் வாய்க்கால்கள் தோன்றுகின்றன. இவ்வாய்க்கால்கள் நெடுகிலும் பேரீச்சை மரங்கள் நடப்படுகின்றன(படம் 4)  

### மண்ணின் பண்புகள்

கடல் அலை தடுப்பு மண்ணின் குறிப்பிடத்தக்க சில பண்புகள் (படம் 5) இல் காட்டப்பட்டுள்ளது. நன்கு பண்படுத்தப்பட்ட மண் 1 மீட்டருக்கும் அதிகமான அளவில் தடிமனைப் பெற்றுள்ளது. இதன் வழியாக தண்ணீர் உள்ளேயும் வெளியேயும் எளிமையாக நகரமுடியும்.  

### ஓதங்கள்

ஓத நகர்வுகள் 2 மீ சராசரியைக் கொண்டுள்ளன, பள்ளங்கள் பொங்கித்தாழும் ஏற்ற இறக்கங்களின் ஒப்புருவாக்கச் சராசரியாக எண்ணிக்கை படம் 6 இல் காட்டப்பட்டுள்ளது.கடலில் இருந்து பல்வேறு தொலைவுகளில் ஒரு நதி வெளியேற்றுவதற்கான ஒப்புருவாக்கங்கள் டப்ளோ மாதிரி வடிவில் உருவாகின்றன.  

### படக்காட்சியகம்
# கே. மாயத்தேவர்


**கே. மாயத்தேவர்** (*K. Maya Thevar*; 15 அக்டோபர் 1934 – 9 ஆகத்து 2022) எம் ஜி ஆர் புதிதாக துவக்கிய அஇஅதிமுக சார்பாக, 1973-ஆம் ஆண்டில் நடந்த இடைத்தேர்தலில் திண்டுக்கல் மக்களவைத் தொகுதியிலிருந்து இந்திய நாடாளுமன்ற மக்களவைக்கு தேர்ந்தெடுக்கப்பட்ட மெட்ராஸ் உயர்நீதிமன்ற வழக்கறிஞர் ஆவார். இவர் தான் அதிமுகவின் சின்னமான இரட்டை இலையை தேர்வு செய்தவர்.  

## இளமையும் கல்வியும்
பெரிய கருப்பத் தேவர்-பெருமாயி இணையருக்கு 15 அக்டோபர் 1935-இல் உசிலம்பட்டி அருகே டி. உச்சப்பட்டி கிராமத்தில் பிறந்த மாயத்தேவர், பள்ளிக் கல்வியை பாளையங்கோட்டை தூய சவேரியார் மேனிலைப் பள்ளியிலும், இளநிலை மற்றும் முதுநிலைப் பட்டப்படிப்புகளை சென்னை பச்சையப்பன் கல்லூரியிலும், சட்டக்கல்வியை சென்னை சட்டக் கல்லூரியிலும் படித்தவர். பின்னர் சென்னை உயர்நீதிமன்றத்தில் வழக்குகறிஞராக பணிபுரிந்தவர்.  

## அரசியல்
ஐந்தாவது மக்களவைக்கு, 1973-ஆம் ஆண்டில் நடந்த இடைத்தேர்தலில், திண்டுக்கல் மக்களவைத் தொகுதிலிருந்து இந்திய நாடாளுமன்ற மக்களவைக்கு, அனைத்திந்திய அண்ணா திராவிட முன்னேற்றக் கழகம் கட்சியின் சார்பாக வென்றவர். பின்னர் ஆறாவது மக்களவைக்கு 1977-ஆம் ஆண்டில் மீண்டும் அதே தொகுதியிலிருந்து திராவிட முன்னேற்றக் கழகம் சார்பாக நின்று வென்றவர்.
# எரிமலைகளின் பட்டியல்கள்



கீழே நாடு மற்றும் கண்டம் வாரியாக, செயலிலுள்ள, செயலற்று, மற்றும் அழிந்துவிட்ட **எரிமலைகளின் பட்டியல்கள்** (*Lists of volcanoes*) உள்ளன. கடலடி, மற்றும் வேற்று கிரக எரிமலைகளின் தனியாக பட்டியலிடப்பட்டுள்ளன. மேலும், பட்டியலிடப்பட்டுள்ள எரிமலைகள் பற்றிய தன்மைகள், செயலிகள் மற்றும் அதனதனின் அமைவிடம் போன்ற குறுந்தகவல்கள் தரப்பட்டள்ளது.  

__NOTOC__  

| எரிமலைகளின் பட்டியல்கள் |  |  |  |
| --- | --- | --- | --- |
| ஆப்பிரிக்கா | அமெரிக்காக்கள் | ஆசியா | ஐரோப்பா |
| ஓசியானியா, அட்லாண்டிக் மற்றும் பசிபிக் பெருங்கடல், மற்றும் அந்தாட்டிக்கா | மேலும் காண்க | சான்றாதாரம் | புற இணைப்புகள் |

### ஆப்பிரிக்கா
- கேப் வர்டியில் உள்ள எரிமலைகளின் பட்டியல்
- சாட் நாட்டின் எரிமலைகளின் பட்டியல்
- கொமொரோசு எரிமலைகளின் பட்டியல்
- காங்கோ சனநாயகக் குடியரசில் உள்ள எரிமலைகளின் பட்டியல்
- ஜைபூடீ எரிமலைகளின் பட்டியல்
- எக்குவடோரியல் கினியில் உள்ள எரிமலைகளின் பட்டியல்
- எரித்திரியா எரிமலைகளின் பட்டியல்
- எத்தியோப்பியாவில் உள்ள எரிமலைகளின் பட்டியல்
- கென்யாவிலுள்ள எரிமலைகளின் பட்டியல்
- லிபியாவின் எரிமலைகளின் பட்டியல்
- மடகாசுகரில் உள்ள எரிமலைகளின் பட்டியல்
- நைஜீரியாவின் எரிமலைகளின் பட்டியல்
- ரீயூனியனிலுள்ள எரிமலைகளின் பட்டியல்
- ருவாண்டாவில் உள்ள எரிமலைகளின் பட்டியல்
- தென் ஆபிரிக்காவில் உள்ள எரிமலைகளின் பட்டியல்
- சூடானிலுள்ள உள்ள எரிமலைகளின் பட்டியல்
- தான்சானியாவின் எரிமலைகளின் பட்டியல்
- உகாண்டாவிலுள்ள எரிமலைகளின் பட்டியல்

### அமெரிக்காக்கள்

### ஆசியா

### ஐரோப்பா

### ஓசியானியா, அட்லாண்டிக் மற்றும் பசிபிக் பெருங்கடல், மற்றும் அண்டார்டிகா
# புகழேந்தி (இசை அமைப்பாளர்)

**புகழேந்தி**  (செப்டம்பர்  27, 1929 – பிப்பிரவரி 27, 2005) என்பவர் திரைப்பட இசை அமைப்பாளர். தமிழ் தெலுங்கு மலையாளம் ஆகிய மொழிகளில்  மொத்தம் 600 படங்களுக்கு இசை அமைத்தார்.  

திருவனந்தபுரத்தில் பிறந்த புகழேந்தியின் இயற்பெயர் வேலப்பன் நாயர். தந்தை கேசப்பிள்ளை, தாய் சானகி அம்மாள். புகழேந்தியின் இசை ஆசிரியர் எம்.பி.சிவம் ஆவார். புகழ் பெற்ற திரைப்பட இசை அமைப்பாளர் கே. வி. மகாதேவனிடம் சென்று எம்.பி.சிவம் தம் சீடர் புகழேந்தியை அறிமுகம் செய்து வைத்தார். கே. வி. மகாதேவன் அவர்களிடம் புகழேந்தி உதவி இசை அமைப்பாளராக 250 படங்களில் பணியாற்றினார். முதன் முதலாக முதலாளி என்ற மலையாளப் படத்துக்கு இவர் இசை அமைத்தார்  

## மேற்கோள்
# பன்னாட்டு மலை நாள்

**பன்னாட்டு மலை நாள்** (*International Mountain Day*) ஆண்டுதோறும் டிசம்பர் 11 ஆம் நாள் கொண்டாடப்பட்டு வருகிறது. பன்னாட்டு மலைகள் நாளை ஐக்கிய நாடுகளின் உணவு மற்றும் வேளாண்மை அமைப்பு முன்னின்று நடத்து வருகிறது.  

மலைகளைப் பாதுகாக்கவும், மலைப்பிரதேசங்களில் வாழும் மக்களின் வாழ்க்கைத்தரத்தை மேம்படுத்தவும், மலையின் சுற்றுச்சூழலை பாதுகாக்கவும், 2002ஆம் ஆண்டில் மலைகளின் கூட்டாளி என்கிற அமைப்பு உருவாக்கப்பட்டது. இந்த அமைப்பு உலகம் முழுவதும் தொடர்பை ஏற்படுத்திக்கொண்டிருக்கிறது. இவ்வமைப்பின் முயற்சியால் 2002 ஆம் ஆண்டில் ஐக்கிய நாடுகள் அவை டிசம்பர் 11 ஆம் நாளை பன்னாட்டு மலைகள் நாளாக அறிவித்தது.
# மஞ்சிமா மோகன்


**மஞ்சிமா மோகன் ** என்பவர் ஒரு இந்திய திரைப்பட நடிகை ஆவார். இவர் மலையாளம், தெலுங்கு, தமிழ் திரைப்படங்களில் நடித்துகொண்டிருக்கிறார். இவர் கேரளத்தின் பாலக்காட்டை பூர்வீகமாகக் கொண்டவர். இவர் தன் திரைப்பட வாழ்வை 1990 களின் இறுதியில் 2000 த்தின் துவக்கத்தில் குழந்தை நட்சத்திரமாக துவக்கினார்.  

## தனிப்பட்ட வாழ்க்கை
மஞ்சிமா மோகனின் பெற்றோர் திரைப்பட ஒளிப்பதிவாளர் விப்பின் மோகன் மற்றும் நடனக்கலைஞர் கலாமண்டலம் கிரிஜா ஆகியோராவர். இவர் கேரளத்தின் திருவனந்தபுரத்தில் நிர்மலா பவன் மேல்நிலைப்பள்ளியில் 12 வகுப்புவரை படித்தார். இவர் சென்னை ஸ்டெல்லா மேரிஸ் கல்லூரியில் கணிதவியலில் இளங்கலை பட்டம் முடித்தார். நடிகர் கவுதம் கார்த்திக்கை திருமணம் செய்துள்ளார்.  

## திரைப்பட வாழ்வு
இவருக்கு நடிப்பில் ஆர்வம் இருந்தபோதிலும், "தனக்கு நம்பிக்கை இருக்கவில்லை" என குறிப்பிட்டுள்ளார். படத்தில் நடிக்க துவங்கியபோது அது *திகிலூட்டுவதாக* இருந்ததாக குறிப்பிட்டுள்ளார். ஜி. பிரஜாத் இயக்கத்தில் வினித் ஸ்ரீநிவாசனின் திரைக்கதையில் ஒரு வடக்கன் செல்பி படத்தில், முன்னணி பெண் பாத்திரத்தில் நடித்தார்.  

ஒரு வடக்கன் செல்பி படம் வெளியானதைத் தொடர்ந்து, மஞ்சிமா தனது தனது முதல் தமிழ்த் திரைப்படமான கௌதம் மேனனின் இயக்கத்தில் அச்சம் என்பது மடமையடா படத்தில் அறிமுகமானார்.  

## திரைப்படங்கள்
| 1998 | ''கலியோஞ்சல்
'' | இளவயது அம்மு | மலையாளம் | குழந்தை நட்சத்திரம் |  |
| --- | --- | --- | --- | --- | --- |
| 1998 | ''மயில்பீலீக்கவு
'' | காயத்திரியின் உறவினர் | மலையாளம் | குழந்தை நட்சத்திரம் |  |
| 1999 | ''சாப்பல்யம்
'' | ஸ்ரீதும்போல் | மலையாளம் | குழந்தை நட்சத்திரம் |  |
| 2000 | ''பிரியம்

'' | அனு | மலையாளம் | குழந்தை நட்சத்திரம் |  |
| 2000 | ''தென்காசிப்பட்டணம்
'' | இளவயது டிவோட்டி | மலையாளம் | குழந்தை நட்சத்திரம் |  |
| 2000 | *மதுரமனோம்பர்கட்டு* | மாயா | மலையாளம் | கேரள மாநிலத்தின் சிறந்த குழந்தை நடசத்திர விருது |  |
| 2001 | ''சுந்தர புருசன்

'' | சூரியநாராயணனின் மகள் | மலையாளம் | குழந்தை நட்சத்திரம் |  |
| 2002 | ''தாண்டவம்
'' | மலையாளம் | குழந்தை நட்சத்திரம் |  |  |
| 2015 | ''ஒரு வடக்கன் செல்பி
'' | டைசி ஜார்ஜ் | மலையாளம் | கதாநாயகியாக அறிமுகம் |  |
| 2016 | *அச்சம் என்பது மடமையடா* | லீலா | தமிழ் | கதாநாயகியாக அறிமுகம் |  |
| 2016 | *சாகசம் ஸ்வாசக சகிப்பொ* | லீலா | தெலுங்கு | கதாநாயகியாக அறிமுகம் |  |
| 2016 | *முடி சூடா மன்னன்* | தமிழ் | படப்பிடிப்பில் |  |  |
| 2016 | *கௌரவ் நாராயணனின் பெயரிடப்படாதப் படம்* | தமிழ் | படப்பிடிப்பில் | சத்தியன் | } |
|}  

## மேற்கோள்
# சிங்க வாகனம்



**சிங்க வாகனம்** அல்லது **சிம்ம வாகனம்** என்பது இறைவன் சிலை திருவுலா வரும்போது சிங்க உருவம் கொண்ட சிலையில் உலா வரும் வழக்கம் உண்டு. அந்த சிங்க உருவச் சிலையைச் சிங்க வாகனம் என்ப்படுகிறது. இதன் வரலாற்றை மு. அருணாசலம் விளக்கியுள்ளார். மரக்கட்டையில் சிங்கத்தின் பாகங்களைச் செதுக்கி இணைத்தும், வெள்ளியை வார்த்தெடுத்தும் செய்யப்பட்ட சிங்க வாகனங்கள் இன்று கோயில்களில் உள்ளன. இந்து சமயப் புராணங்களின்படி சிங்கம் துர்க்கையின் வாகனமாகும். இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக மயில்வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் சிங்கவாகன உற்சவமும் ஒன்று.  
## கதை
காசிக்குச் சென்ற குமரகுருபரர் அங்கும் தங்கத் தனக்கு இடம் தரும்படி வேண்ட அப்போதைய முகமதிய அரசனை வேண்டச் சென்றார். மன்னன் மதிப்பதற்காகக் காளிதேவியை வேண்டிப் பெற்ற சிங்க வாகனத்தில் சென்றார். சிங்கத்தில் வந்த அதிசயத்தைக் கண்ட அரசன் குமரகுருபரரை மதித்து இடம் வழங்கினான் என்பது ஒரு கதை.  
## கற்பனை
ஒருவன் சிங்கத்தின் மீதும் ஏறலாம்; ஆனால் சிந்தையை அடக்கிச் செம்மா இருக்க முடியாது என்று தாயுமானவர் பாடுகிறார். இதில் சிங்கத்தின் மேல் ஏறலாம் என்பது ஒரு கற்பனை.  

## அஞ்சாமை
வங்கத்தில் தோன்றி கண்ணனிடம் அன்பு பூண்ட பரம்பாகவதராக வாழ்ந்தவர் கிருஷ்ண சைதன்யர். திருவாசகத்துக்கு உரை எழுதும் சுவாமி சிற்பவானந்தர் முகவுரையில் கிருஷ்ண சைதன்யரிடைய வரலாற்றைக் குறிப்பிடுகிறார். அஞ்சாமை என்னும் தைரியம் குறிக்கிடும் காட்டுப் புலியையும் கண்டு அஞ்சாது. அவற்றை நண்பராக்கிக்கொண்டு வாழலாம் என்கிறார். இப்படி அஞ்சாமையைக் காட்டுவது சிங்க வாகனம்.  

## எகிப்து மாணவன்
ஞான நாட்டம் கொண்டவர் எகிப்து நாட்டிலிருந்து வந்த பால்ப்ரண்டன். பல நாடுகளுக்குச் சென்று ஞானம் பெற்றவர். இறுதியாக இந்தியா வந்து திருவண்ணாமலை இரமணர் மடத்தில் ஒரு குடிசை கடிக்கொண்டு வாழ்ந்தார். அவரது குடிசைக்கு மூன்று பக்கம் சுவர். ஒரு பக்கம் திறந்தவெளி. ஒருநாள் கருநாகம் ஒன்று குடிசைக்குள் நுழைந்து படமெடுத்துக்கொண்டு நின்றது. பிரண்டன் நடுங்கினார். அந்த வழியே வந்த இரமண மட யோகி ராமையா படமெடுத்த பாம்பின் தலையைத் தடவிக்கொடுத்தார். பாம்பு படத்தைச் சுருக்கிக்கொண்டு சென்றுவிட்டது. இந்தச் செய்தியைச் சொல்பவர் நம்மவர் போல் மூட நம்பிக்கையாளர் அன்று.  

## இரமணர்
திருப்பனந்தாள் காசி மடத்தில் மேலாளராக இருந்த நாகரத்தினம் பிள்ளை இரமணரைக் காணச் சென்றாராம். இரமணர் திருவண்ணாமலை உச்சியில் இருந்தாராம். உச்சிக்குச் சென்று காணலாம் என்று மலையில் ஏறும்போது புலி ஒன்று வந்ததாம். அஞ்சிய நாகரத்தினம் பாறையிலிருந்து குதித்தாராம். கால் முரிந்துவிட்டதாம். தட்டுத் தடுமாறி எழுந்தபோது இரமணர் அந்தச் சிறுத்தைப் புலியின் முதுகைத் தடவிக் கொடுத்துக்கொண்டு இருந்தாராம்.  
## முடிபு
இப்படி அஞ்சத்தக்க விலங்குகள் மாமனிதர் வாழ்க்கையில் அடங்கிப் பழகும் விலங்குகளாக மாறியிருந்தமை புலனாகும். இந்த வகையில் பழகும், பழக்கும் விலங்காகச் சிங்கமும் விளங்கியது. இதனை உணர்த்தும் சின்னமே தெய்வப் படிமத்தைச் சுமக்கும் சிங்க வாகனம்.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## அடிக்குறிப்பு
# விக்கிப்பீடியா:விக்கிக்கோப்பை/வார்ப்புருக்கள்

*இப்பக்கத்தில் விக்கிப்பீடியாவில் வருடாந்தம் இடம்பெறும் விக்கிக்கோப்பைப் போட்டியில் பயன்படுத்தப்படும் வார்ப்புருக்கள் இற்றைப்படுத்தப்பட்டுள்ளன.*  

## வார்ப்புரு 1
போட்டிக்காக பயனர்களை அழைப்பதற்கானது  

## வார்ப்புரு 2
போட்டிக்காக உருவாக்கும் கட்டுரைகளின் பேச்சுப்பக்கத்தில் இடப்படும் வார்ப்புரு  

## வார்ப்புரு 3
போட்டிக்காக தம்மைப் பதிவு செய்து கொண்டவர்களுக்கானது  

## வார்ப்புரு 4
போட்டியில் பங்குபற்றுவோர்களுக்கு புள்ளிகள் பற்றிஅய் விளாக்கத்தைக் கொடுப்பது  

## வார்ப்புரு 5
# வார்ப்புரு:விக்கிக்கோப்பை/பயனர் அறிவிப்பு 2

## விக்கிக்கோப்பை: விசேட அறிவித்தல்
<div>  

<font size="-0.25" >  
---
**உங்கள் கவனத்திற்கு**! விக்கிக்கோப்பைப் போட்டியில் பங்குபற்றும் நீங்கள் போட்டிக்காக உருவாக்கும் கட்டுரைகளை கீழுள்ள பொத்தானை அழுத்துவன் மூலம், வரும் பக்கத்தில் போட்டிக்காலத்தில், நிச்சயம் உடனுக்குடன் தவறாது சமர்ப்பியுங்கள்.  
---
அவ்வாறு சமர்ப்பிப்பதில் பிரச்சினைகள், சந்தேகங்கள் இருப்பின் ஒருங்கிணைப்பாளர்களிடம் அவர்களின் பேச்சுப்பக்கத்தில் வினவுங்கள். மேலதிக விபரங்களை **இங்கு** அறிந்து கொள்ளலாம். நன்றி!  
---
<></>  
</font>  
</div>  
<div style="align: ; > .  
</div>  

<noinclude></noinclude>
# மோகன் தாரியா


**மோகன் தாரியா** (14 பிப்பிரவரி 1925- 14 அக்டோபர் 2013) இந்திய அரசியல்வாதி, நடுவணரசு அமைச்சர், சமூகச் செயற்பாட்டாளர் மற்றும் வழக்கறிஞர் ஆவார்.  

## அரசியல் வாழ்க்கை

மகாராட்டிர மாநிலத்தில் ரைகத் மாவட்டத்தில் பிறந்த மோகன் தாரியா வழக்கறிஞராகத் தம் வாழ்க்கையைத் தொடங்கினார்.  
இந்திய விடுதலைப் போராட்டம் நடந்த காலத்தில் பிரஜா சோசலிஸ்ட் என்ற கட்சியில் இணைந்தார்.  
மோகன் தாரியா இரு முறை நாடாளுமன்ற உறுப்பினராகத் தேர்ந்தெடுக்கப்பட்டார். 1971 ஆம் ஆண்டில் இந்திரா காந்தி அமைச்சரவையில் இராசாங்க அமைச்சராக இருந்தார்.  

பிரதமர் இந்திரா காந்தி கொண்டு வந்த நெருக்கடி சட்டத்தை எதிர்த்து கடுமையாகப் போராடினார். காங்கிரசுக் கட்சியிலிருந்து விலகினார். அதனால்  இளம் துருக்கியர் என்று இவரை அழைத்தனர். பின்னர் பாரதிய லோக தளம் என்ற கட்சியில் சேர்ந்தார்.  
மொரார்சி தேசாய் பிரதமராக இருந்தபோது அவருடைய அமைச்சரவையில் மோகன் தாரியா வணிகத்துறை அமைச்சர் ஆனார்.  

தம் இறுதிக் காலத்தில் தீவிர அரசியலிலிருந்து விலகி வன்ரை என்ற தன்னார்வத் தொண்டு அமைப்பைத் தொடங்கினார்.  
காடுகளை வளர்த்துப் பேணும் நோக்கத்தில் இலக்கக் கணக்கில் மரக்கன்றுகளை வழங்கும் பணியை முடுக்கிவிட்டார்.  

2005 ஆம் ஆண்டில் இவருக்கு இந்திய அரசு பத்ம விபூசண் விருது வழங்கி கௌரவித்தது.  

## மேற்கோள்
# கேப் வர்டி எரிமலைகளின் பட்டியல்



**கேப் வர்டியில் உள்ள எரிமலைகளின் பட்டியல்** (*List of volcanoes in Cape Verde*) உலகின் இரண்டாவது மிகப்பெரிய கண்டமான, ஆப்பிரிக்கா கண்டத்தின் மேற்குக் கரைக்கு அப்பால் வட அட்லாண்டிக் பெருங்கடலில் மக்ரோனேசிய சூழல் வலயத்தில் அமைந்துள்ள கேப் வர்டி எனும் பல தீவுக்கூட்டங்களைக் கொண்ட ஒரு குடியரசு நாட்டின் பிராந்தியத்தில் அமைந்துள்ள செயலில் மற்றும் அழிந்துவிட்ட எரிமலைகளை பட்டியலிடப்பட்டுள்ளன.  

| பெயர் | உயரம் | அமைவிடம் | கடந்த வெடிப்பு |  |
| --- | --- | --- | --- | --- |
| மீட்டர் | அடி | ஆள்கூறுகள் |  |  |
| பிராவா | 900 | 2953 | ஹோலோசீன் |  |
| ஃபோகோ | 2829 | 9281 | 2014 |  |
| சாவ் விசென்ட் | 725 | 2379 | ஹோலோசீன் | } |

## வரைபடக் காட்சிகள்

## சான்றாதாரங்கள்
# போஃபார்ட்டு காற்றுவீச்சு அளவீடு


**போஃபோர்ட்டு காற்றுவீச்சு அளவீடு** (*Beaufort scale*) என்பது காற்றுவீச்சின் வலிமையை வகைப்படுத்திக்கூறும் ஓர் அளவீடு.  

## வரலாறு
இவ்வளவீட்டு முறையை ஐயர்லாந்தில் பிறந்த பிரான்சிசு போஃபோர்ட்டு 1805 இல் கண்டுபிடித்தார். இவர் *ரியர் அட்மிரல்* என்னும் வேந்திய கடற்படைத்துறையின் உயர் பதவியில் இருந்தார். இவ்வளவீட்டு முறையை '"எச்சு.எம்.எசு வுல்விச்சு" என்னும் கப்பலில் இருந்தபொழுது உருவாக்கினார். இவ்வளவீட்டு முறை இதற்குமுன் தானியே திஃபோ போன்ற பலரும் உருவாக்கிய முறைகளையும் உள்வாங்கி உருவாக்கப்பட்டது. இந்த அளவீட்டு முறை முதன்முதலாக "எச்சு.எம்.எசு பீகல்" என்னும் கப்பல் கடலில் சென்றபொழுது பயன்படுத்தப்பட்டது. பின்னர் இம்முறையைப் பிரித்தானியா வானியல் நிலையம் எடுத்தாண்டது.  

1946 போஃபோர்ட்டு அளவீட்டின்படி காற்றுவீச்சின் விரைவு *v*:  

: *v* = 0.836 *B*<sup>3/2</sup> மீ/நொடி  

இதில் *v* என்பது கடல்மட்டத்தில் இருந்து 10 மீட்டர் உயரத்தில் வீசும் காற்றின் விரைவு. *B* என்பது போஃபோர்ட்டு அளவீட்டு எண். எடுத்துக்காட்டாக *B* = 9.5 என்பது 24.5&nbsp;மீ/நொடி என்பதற்கு ஈடானது. இது போஃபோர்ட்டு அளவீட்டின் 10 என்பதன் குறைந்த எல்லை. இந்த வாய்பாட்டின்படி அரிக்கேன் புயலின் உச்ச எண் 23 ஆகும்.  

## நவீன அளவீடு

**< 1&nbsp;மணிக்கு மைல்கள்**

| < 1 knot | 0 அடி |  |  |  |  |
| --- | --- | --- | --- | --- | --- |
| < 0.3 மீ/நொடி |  |  |  |  |  |
| 1–3&nbsp;மணிக்கு மைல்கள் |  |  |  |  |  |
| 1–3 முடிச்சுகள் (knots) | 0–1&nbsp; |  |  |  |  |
| 0.3–1.5&nbsp;மீ/நொடி |  |  |  |  |  |
| 4–7&nbsp;மணிக்கு மைல்கள் |  |  |  |  |  |
| 4–6 முடிச்சுகள் | 1–2&nbsp;அடி |  |  |  |  |
| 1.6–3.3&nbsp;மீ/நொடி |  |  |  |  |  |
| 8–12&nbsp;mph |  |  |  |  |  |
| 7–10 knots | 2–3.5&nbsp;அடி |  |  |  |  |
| 3.4–5.5&nbsp;மீ/நொடி |  |  |  |  |  |
| 13–18&nbsp;mph |  |  |  |  |  |
| 11–16 knots | 3.5–6&nbsp;ft |  |  |  |  |
| 5.5–7.9&nbsp;m/s |  |  |  |  |  |
| 19–24&nbsp;mph |  |  |  |  |  |
| 17–21 knots | 6–9&nbsp;ft |  |  |  |  |
| 8–10.7&nbsp;m/s |  |  |  |  |  |
| 25–31&nbsp;mph |  |  |  |  |  |
| 22–27 knots | 9–13&nbsp;ft |  |  |  |  |
| 10.8–13.8&nbsp;m/s |  |  |  |  |  |
| 32–38&nbsp;mph |  |  |  |  |  |
| 28–33 knots | 13–19&nbsp;ft |  |  |  |  |
| 13.9–17.1&nbsp;m/s |  |  |  |  |  |
| 39–46&nbsp;mph |  |  |  |  |  |
| 34–40 knots | 18–25&nbsp;ft |  |  |  |  |
| 17.2–20.7&nbsp;m/s |  |  |  |  |  |
| 47–54&nbsp;mph |  |  |  |  |  |
| 41–47 knots | 23–32&nbsp;ft |  |  |  |  |
| 20.8–24.4&nbsp;m/s |  |  |  |  |  |
| 10 | Storm,
whole gale | 89–102&nbsp;km/h | 9–12.5 m | Very high waves with overhanging crests. Large patches of foam from wave crests give the sea a white appearance. Considerable tumbling of waves with heavy impact. Large amounts of airborne spray reduce visibility. | Trees are broken off or uprooted, structural damage likely. |
| 55–63&nbsp;mph |  |  |  |  |  |
| 48–55 knots | 29–41&nbsp;ft |  |  |  |  |
| 24.5–28.4&nbsp;m/s |  |  |  |  |  |
| 64–72&nbsp;mph |  |  |  |  |  |
| 56–63 knots | 37–52&nbsp;ft |  |  |  |  |
| 28.5–32.6&nbsp;m/s |  |  |  |  |  |
| 12 | வெப்ப மண்டலச் சூறாவளி force Royal Meteorological Society, *Encyclopædia Britannica* | } |  |  |  |

## அடிக்குறிப்புகளும் மேற்கோள்களும்
# தேவ காந்த பருவா


கட்சியின் தேசியத் தலைவர் தேவகாந்த பரூவா (இடது), ஆண்டு 1976]]  

**தேவ காந்த பருவா** (Dev Kant Barooah - **D K Barooah**) (22 பிப்ரவரி 1914 – 28 சனவரி 1996), இந்தியாவின் அசாம் மாநிலத்தைச் சேர்ந்த இவர், நெருக்கடி நிலையின் போது இந்திய தேசிய காங்கிரசு கட்சியின் தேசியத் தலைவராக (1975–77) இருந்தவர். 1974-ஆண்டுகளில் இந்தியாவின் பிரதமராக இருந்த இந்திராகாந்தியைப் புகழ்பாடும் விதமாக, **இந்தியாவே இந்திரா. இந்திராவே இந்தியா** (*India is Indira. Indira is India.*) என்ற முழக்கத்தை முதலில் முழங்கியவர். 1977-இல் 6வது மக்களவைக்கு *நௌகாங்* மக்களவைத் தொகுதியிலிருந்து, இந்திய நாடாளுமன்ற மக்களவைக்குத் தேர்ந்தெடுக்கப்பட்டவர்.  

1 பிப்ரவரி 1971 முதல் 4 பிப்ரவரி 1973 முடிய பிகார் மாநிலத்தின் ஆளுநராகச் செயல்பட்டவர்.
# தேவராஜா அரசு



**தேவராஜா அரசு** (D. Devaraj Urs, தே. தேவராஜ் அர்ஸ்) (20 ஆகஸ்டு 1915 – 18 மே 1982)இந்தியாவின் கர்நாடகா மாநிலத்தின் முதலமைச்சராக 1972 – 1977 மற்றும் 1978 – 1980 ஆகிய ஆண்டுகளில் பணியாற்றியவர்.  
1952-இல் அரசியலுக்கு வாழ்கையில் நுழைந்த தேவராஜா அரசு, கர்நாடக சட்ட மன்ற உறுப்பினராக 1952 முதல் 1980 வரை தொடர்ந்து பணியாற்றியவர்.  

1969-ஆம் ஆண்டில் இந்திய தேசிய காங்கிரசு கட்சி இரண்டாக பிளவுற்ற போது, இந்திரா காந்தி தலைமையிலான இந்திரா காங்கிரஸ் கட்சியில் இணைந்து கொண்டவர்.  

## வாழ்க்கைக் குறிப்பு
இவர் மைசூர் மாவட்டத்தில் உள்ள கல்லஹள்ளி என்னும் ஊரில் தேவிரா அம்மணி, தேவராஜா ஆகியோருக்கு மகனாகப் பிறந்தார். இவர்கள் அரச வம்சத்தை சேர்ந்தவர்கள் என்பதும் மைசூர் உடையார் குடும்பத்தினர்க்கு உறவினர் என்பதும் குறிப்பிடத்தக்கது.